Wuhan

Wuhan (en chinu simprificau 武汉, chinu tradicional 武漢 i pinyin Wǔhàn) es la capital la província China de Hubei, unas las ciais mas puebrás el país, con mas de nuevi millonis abitantis, al causu el ajuntamientu tres ciais deseparás polos rius Yangzi i Han.

 Nombri 
El nombri de Wuhan vien del caraiti 武 —wǔ—, del nombri 武昌 Wǔchāng, una las tres ciais originárias i el idrónimu 汉—Hàn—.

 Ubicación 
Wuhan se halla ena juntura los rius Hanshui i Yangtze, ena província de Hubei, al centru-esti el país. La ciá en origin estava compuesta pol Hanyang, Hankou (al sul) i la mayol Wuchang al norti, arrayandu al esti con el chanu de Jianghan.

 Estoria 
El sítiu hue colonizau vai ya mas de tres mil añus. Quandu la dinastia Han, hue un emportanti puertu comelcial. Las ciais de Hanyang i Wuchang opularun de má que alevantarun una muralla nel sigru III pa la su proteción.

El regoltóriu Wuhan en 1911 ahutó el escambajamientu la dinastia Qing, diendu enceti assina a la Repúbrica. Añus mas tardi, la ciá hue escenáriu duna las pioris batallas en suelu chinu quandu la guerra chinu-japonesa.

En 1944, huerça el ejélcitu estau-uniensi arrampló gran parti la ciá prevocandu grandis esgalaçus. Dende altonci, hata agora anda Wuhan en recostrución.

Wuhan hue la ciá ondi, en deziembri de 2019, s'originó el broti epidémicu de SARS-CoV-2, viru que provoca la malatía de COVID-19 i la pandemia de COVID-19.

 Atijus p'ahuera
 Wuhan.

Categoría:Ciais China